Konqsfiord
Konqsfiord (norv. Kongsfjorden) — Qərbi Şpisbergen (Şpitsbergen arxipelaqı, Norveç) adasının qərb sahillərində yerləşən fiord. Uzunluğu 26 km, eni 4 – 9 km arasında dəyişir. Fiordun əsasında iki buzlaq yerləşir: Kronebrin və Konqsvegen. Fiordun cənubunda Nyu-Olesunn qəsəbəsi yerləşir. Fiord dəniz məməliləri və quşlarının vacib qidalanma məskənlərindən hesab edilir.